OpenLLM-France/wikimedia huggingface dataset:
# Robyn Miller

Robyn Charles Miller (Dallas, Texas, 6 d'agost de 1966) va ser cofundador de Cyan Worlds amb el seu germà Rand Miller. Després de llançar una sèrie de «mons» d'aventura per a nens, els germans finalment van arribar a un èxit amb el videojoc Myst, que va seguir sent el número u en vendes de jocs per a la resta de la dècada del 1990. Els germans també van representar parts en el joc, amb Robyn com Sirrus i Rand com Achenar i Atrus.
Després d'acabar Riven, la seqüela de Myst, i d'haver treballat durant deu anys en la indústria de videojocs, Miller va deixar Cyan per seguir interessos no relacionats amb jocs. Amb aquesta finalitat, va formar una petita companyia de producció anomenada «Land of Point».
Miller és conegut per les seves contribucions en les àrees de direcció i disseny, especialment en l'àrea de disseny visual, l'aparença dels mons de Myst i Riven. Richard Vander Wende, codirector i codissenyador de Riven, va ser igualment responsable d'orquestrar el llenguatge visual d'aquell món.
Mentre en Cyan, Miller va compondre les bandes sonores per als dos Myst i Riven. Més recentment, ha treballat en un projecte musical anomenat Ambo, amb W. Keith Moore. El fill de Robyn, Alex Miller és també un músic actiu que ha publicat música sota el nom Rabbit and Poe.

## Discografia

Com a compositor:
* Myst: The Soundtrack (1995)
* Riven: The Soundtrack (1998)
Com a membre d'«Ambo»:
* 1,000 Years and 1 Day (2005) amb W. Keith Moore

## Referències

* ↑ «Guerrillas in the Myst» (en anglès). Wired, 01-08-1994. [Consulta: 4 maig 2010].
* ↑ «Beloved» (en anglès), 2009. Arxivat de l'original el 2009-07-31. [Consulta: 4 maig 2010].

## Enllaços externs

* Robyn Miller - Lloc web oficial
* Robyn Miller - Blog oficial (anglès)
# Choerodon frenatus

Choerodon frenatus és una espècie de peix de la família dels làbrids i de l'ordre dels cipriniformes que es troba al nord-est d'Austràlia.

## Referències

* ↑ The Taxonomicon
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Élisabeth Chevanne-Brunel

Élisabeth Chevanne-Brunel (Sens, 2 de març de 1975) va ser una ciclista francesa, professional del 1999 al 2006.

## Palmarès

* 1993
** Campiona del món júnior en ruta
* 1994
** Vencedora d'una etapa a l'Emakumeen Euskal Bira
** Vencedora d'una etapa al Tour de Finisterre
* 1996
** Vencedora d'una etapa al Memorial Michela Fanini
** Vencedora de 2 etapes al Tour de l'Alta Viena
* 1997
** Campiona d'Europa sub-23 en Ruta
* 2000
** 1a al Tour del Charente Marítim
* 2001
** Vencedora d'una etapa al Tour de l'Alta Viena
* 2003
** 1a al Tour de l'Alta Viena
* 2004
** 1a al Tour de l'Ardecha i vencedora d'una etapa
* 2006
** Vencedora d'una etapa al Gran Bucle

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Màgia de prop

La màgia de prop és la màgia que es fa en un entorn íntim que no sol estar a més de tres metres del públic i se sol fer amb una taula. Pot combinar manipulacions amb les mans i quan incorpora la manipulació de cartes s'anomena cardística. La prestidigitació és el conjunt de tècniques que utilitza un mag de prop per manipular objectes com targetes i monedes en secret.
La mostra d'habilitat amb les cartes no té a veure directament amb la il·lusió o l'engany sinó que és l'equivalent a fer malabars a un malabarista. Les dues formes principals de màgia de prop són trucs de cartes i trucs de monedes, però qualsevol element petit es pot utilitzar per a actuacions amb les mans. Es fan jocs de mans amb daus, taps d'ampolla, cubs de sucre, boles d'esponja, còdols, bolígrafs, copes i pilotes. No és infreqüent que els mags de prop combinin diversos d'aquests objectes en un sol truc. El mentalisme de prop es fa en una sessió íntima. Aquesta forma de mentalisme inclou exemples de telecinesi, percepció extrasensorial, precognició i telepatia.

## Referències

* ↑ Wilson, Mark [1975] (1988). Mark Wilson's Complete Course In Magic. Courage Books.
* ↑ Tarr, Bill. Now You See It, Now You Don't!: Lessons in Sleight of Hand. Vintage. 1976.
* ↑ Hugard, Jean. The Royal Road to Card Magic. Mansfield Centre, CT: Dover Publications, Martino Publishing, 2015. ISBN 978-1614278603.
* ↑ Fulves, Karl. Self-Working Table Magic: 97 Foolproof Tricks with Everyday Objects. Dover Publications. 1981.
# Brics (Olius)

Brics és un poble del municipi d'Olius, a la comarca catalana del Solsonès. En el cens de 2005 tenia 64 habitants.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 40 | 33 | 73 | 73 |
| 2001 | 0 | 0 | 0 | 40 | 34 | 74 | 74 |
| 2002 | 0 | 0 | 0 | 37 | 34 | 71 | 71 |
| 2003 | 0 | 0 | 0 | 37 | 34 | 71 | 71 |
| 2004 | 0 | 0 | 0 | 36 | 35 | 71 | 71 |
| 2005 | 0 | 0 | 0 | 33 | 31 | 64 | 64 |
| 2006 | 0 | 0 | 0 | 32 | 33 | 65 | 65 |
| 2007 | 0 | 0 | 0 | 36 | 35 | 71 | 71 |
| 2008 | 0 | 0 | 0 | 37 | 32 | 69 | 69 |
| Font: INE ||||||||

## Patrimoni i monuments

* Sant Salvador de Brics

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
Viccionari
# Textura afanítica

La textura afanítica (del grec aphanḗs, invisible) és una textura pròpia de les roques ígnies. El terme afanític s'empra per a descriure les roques magmàtiques que no presenten cristalls visibles a ull nu (generalment de mida inferior a 0,1 mm).Aquesta textura sovint la presenten roques formades a partir de la cristal·lització d'una lava prop de la superfície terrestre. Com a conseqüència de la ràpida cristal·lització de les roques extrusives (o volcàniques) a l'entrar en contacte amb l'atmosfera terrestre, molts minerals no tenen temps de desenvolupar cristalls grossos. Tot i que els cristalls afanítics no són observables a ull nu, si que es poden observar amb lupa o microscopi òptic. Alguns exemples de roques amb textura afaníca són el basalt, l'andesita o la riolita. La textura antònima a l'afanítica és la textura fanerítica.

## Referències

* 1 2 Diccionari de gerologia
# Tetraquark

En física de partícules, un tetraquark és un mesó exòtic format per un estat lligat de quatre quarks. Encara que a l'univers ordinari els quarks formen només estats lligats de 3-quarks (barions) i 2-quarks (mesons), en principi la teoria de la interacció forta, la cromodinàmica quàntica, no prohibeix l'existència d'estats amb quatre o més quarks. Qualsevol estat tetraquark seria un exemple d'hadró exòtic fora de la classificació actual del model de quarks.
Existeixen diverses indicacions experimentals de tetraquarks, contenint quarks encant i bellesa (vegeu a sota), però la seva existència no ha estat provada car les dades no exclouen la possibilitat que es tractin d'estats moleculars de dos mesons.

## Història

El 2003, una partícula temporalment anomenada X(3872) va ser proposta per l'experiment Belle al Japó com a candidata tetraquark, d'acord amb prediccions teòriques anteriors. El nom 'X' indica que les seves propietats són provisionals. El número que segueix a la 'X' és la massa de la partícula en unitats de GeV/c².
El 2004, l'estat D$_{sJ}$(2632), observat per l'experiment SELEX al laboratori Fermilab, va ser suggerit com a possible tetraquark.
El 2007, Belle va anunciar l'observació de l'estat Z(4430), un candidat tetraquark encant-antiencant-baix-dalt. El 2014, l'experiment LHCb al Gran Col·lisionador d'Hadrons va confirmar aquesta ressonància amb una significació estadística de 13.9σ. Igualment, hi ha indicacions que l'estat Y(4660), també descobert per Belle el 2007, podria ser un tetraquark.
El 2009, Fermilab va anunciar un nou candidat tetraquark en la partícula temporalment anomenada Y(4140).
El 2013, dos grups independents van anunciar l'observació del Z$_c$(3900).

## Vegeu també

* Confinament de color
* Hadró

## Referències

* ↑ N. Cardoso, M. Cardoso, and P. Bicudo «Colour Fields Computed in SU(3) Lattice QCD for the Static Tetraquark System». Physical Review D, vol. 84, 5, 2011, pàg. 054508. arXiv: 1107.1355. DOI: 10.1103/PhysRevD.84.054508.
* ↑ D. Harris. «The charming case of X(3872)». Symmetry Magazine, 13-04-2008. [Consulta: 17 desembre 2009].
* ↑ L. Maiani, F. Piccinini, V. Riquer and A.D. Polosa «Diquark-antidiquarks with hidden or open charm and the nature of X(3872)». Physical Review D, vol. 71, 2005, pàg. 014028. arXiv: hep-ph/0412098. Bibcode: 2005PhRvD..71a4028M. DOI: 10.1103/PhysRevD.71.014028.
* ↑ «LHCb confirms existence of exotic hadrons».
* ↑ LHCb collaboration. Observation of the resonant character of the Z(4430)− state, 2014.
* ↑ G. Cotugno, R. Faccini, A.D. Polosa and C. Sabelli «Charmed Baryonium». Physical Review Letters, vol. 104, 13, 2010, pàg. 132005. arXiv: 0911.2178. Bibcode: 2010PhRvL.104m2005C. DOI: 10.1103/PhysRevLett.104.132005.
* ↑ Anne Minard. «New Particle Throws Monkeywrench in Particle Physics». Universetoday.com, 18-03-2009. [Consulta: 12 abril 2014].
* ↑ «Physics - New Particle Hints at Four-Quark Matter». Physics.aps.org, 17-06-2013. [Consulta: 12 abril 2014].
* ↑ Eric Swanson «Viewpoint: New Particle Hints at Four-Quark Matter». Physics, vol. 69, 6, 2013. Bibcode: 2013PhyOJ...6...69S. DOI: 10.1103/Physics.6.69.
# Choerodon graphicus

Choerodon graphicus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 51,5 cm de longitud total.

## Distribució geogràfica

Es troba des de Queensland (Austràlia) fins a Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Elulmeix

Elulmeix o Elulumeš va ser rei de Sumer, de la Dinastia Guti, que va regnar cap a la fi del tercer mil·lenni aC durant sis anys, segons diu la Llista de reis sumeris.
No es conserven textos d'aquest període, però es creu que va iniciar les incursions dels gutis en territori d'Accad. Alguns autors han suggerit que aquest Elulmeix podria ser el mateix que Elulu d'Accad, també conegut per la Llista de reis sumeris. Va succeir Xulme i el va succeir Inimabakeix.

## Referències

* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 77-78, 96. ISBN 8432300411.
# Musaranya de Grant

La musaranya de Grant (Sylvisorex granti) és una espècie de mamífer de la família de les musaranyes (Soricidae). Viu als boscos de muntanya de la República Democràtica del Congo, Kenya, Ruanda, Tanzània i Uganda. El seu hàbitat natural són els montans humits tropicals o subtropicals. Fou anomenada en honor de l'ornitòleg escocès William Robert Ogilvie-Grant.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 164. ISBN 978-0801893049.
# Régie autonome des transports parisiens

Régie Autonome des Transports Parisiens (RATP) és una empresa pública designada per l'autoritat de transports de París, actualment Syndicat des transports d'Île-de-France (STIF), per a la gestió del metro de París i altres transports urbans de París i els seus suburbis: bus, tramvia, i una part de les línies A i B de RER.
Aquest operador es va crear l'1 de gener de 1949, en substitució de Compagnie du chemin de fer métropolitain de Paris (CMP) i Société des transports en commun de la région parisienne (STCRP), per gestionar tots els mitjans de transport subeterranis i de superfície de París i suburbis, que eren servides per empreses privades fins al 1944.
# Cucut pitgrís

El cucut pitgrís (Cacomantis passerinus) és una espècie d'ocell de la família dels cucúlids (Cuculidae) que habita en boscos, matolls i conreus del nord-est del Pakistan i l'Índia.
# Cistanche

Cistanche és un gènere de plantes de distribució cosmopolita. Són plantes paràsites dels deserts dins la família Orobanchaceae. Els manca la clorofil·la i obtenen els nutrients i l'aigua de les plantes hoste les arrels de les quals parasita.
Junt amb altres membres del gènere, Cistanche deserticola es fa servir en la medicina xinesa tradicional. Haloxylon ammodendron és un dels seus hostes.

## Referències

* ↑ Zhang, C.Z.; Wang, S.X.; Zhang, Y.; Chen, J.P.; Liang, X.M. «In vitro estrogenic activities of Chinese medicinal plants traditionally used for the management of menopausal symptoms». Journal of Ethnopharmacology, 98, 2005, pàg. 295–300. DOI: 10.1016/j.jep.2005.01.033. PMID: 15814262.
# Fehime Sultan

Fehime Sultan (Istanbul, 1875 - Niça, 15 de setembre de 1929) va ser una infanta otomana, filla del soldà Murat V amb la seva esposa Meyliservet Kadınefendi. Fehime era una patriota, i que tot i que membre de la familia otomana va recolzar al moviment nacionalista i la lluita d'alliberament nacional liderada per Mustafa Kemal Paşa.

## Referències

* ↑ Bahattin Öztuncay. Hatıra-i uhuvvet: portre fotoğrafların cazibesi, 1846-1950. Aygaz, 2005.
* ↑ N B Criss. Istanbul Under Allied Occupation, 1918-1923. BRILL, 1 gener 1999, p. 120–. ISBN 90-04-11259-6.
# Luiz Gustavo Dias

Luiz Gustavo Dias (nascut el 23 de juliol de 1987 a Pindamonhangaba, Brasil), més conegut com a Gustavo, és un futbolista professional brasiler que juga de defensa pel VfL Wolfsburg.

## Carrera esportiva

El 31 d'agost del 2007 va ser cedit al 1899 Hoffenheim. L'1 d'abril del 2008 el Hoffenheim exercí l'opció de compra per fitxar a Gustavo fins a l'estiu del 2011.
El gener de 2011, va signar amb el FC Bayern de Múnic El preu del traspàs va oscil·lar entre 15–20 milions d'euros, segons les fonts.
El 25 de maig de 2013 va jugar amb l'equip del Bayern de Múnic (entrant com a suplent, al minut 90), que esdevingué campió de la Lliga de Campions de la UEFA 2012-13 en derrotar el Borussia de Dortmund a la final.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representarien el Brasil a la Copa del Món de Futbol de 2014.
El 7 de juliol del 2017 és fitxat per l'Olympique de Marsella per una suma de 8M€ més 2M€ variables. Ha jugat un total de 45 partits amb l'OM i ha marcat 5 gols. Jugarà de mig centre defensiu

## Referències

* ↑ «Hoffenheim signs Luis Gustavo on loan» (en alemany). tsg-hoffenheim.de. Arxivat de l'original el 2009-02-14. [Consulta: 31 agost 2007].
* ↑ «Gustavo, Paljic and Vorsah extend contracts» (en alemany). tsg-hoffenheim.de. Arxivat de l'original el 2009-02-14. [Consulta: 1r abril 2008].
* ↑ «Bayern sign versatile Luiz Gustavo until 2015». FC Bayern de Múnic, 03-01-2011. [Consulta: 5 gener 2011].
* ↑ «DFL prüft: War was faul am Gustavo-Transfer?» (en alemany). merkur-online.de, 04-01-2011. [Consulta: 26 abril 2012].
* ↑ «Luiz Gustavo: Das ist Bayerns neuer Brasi-Star» (en alemany). bild.de, 02-01-2011. [Consulta: 26 abril 2012].
* ↑ «El Bayern Munic guanya la Lliga de Campions al vèncer el Borussia Dortmund (1-2)». El Periódico, 25-05-2013. [Consulta: 27 maig 2013].
* ↑ Agencia EFE. «Kaká i Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. [Consulta: 7 maig 2014].
# Davenport (Dakota del Nord)

Davenport és una població dels Estats Units a l'estat de Dakota del Nord. Segons el cens del 2000 tenia 261 habitants.

## Demografia

Segons el cens del 2000, Davenport tenia 261 habitants, 91 habitatges, i 77 famílies. La densitat de població era de 839,8 hab./km².
Dels 91 habitatges en un 49,5% hi vivien nens de menys de 18 anys, en un 71,4% hi vivien parelles casades, en un 5,5% dones solteres, i en un 14,3% no eren unitats familiars. En l'11% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,1.
Per edats la població es repartia de la següent manera: un 34,1% tenia menys de 18 anys, un 7,7% entre 18 i 24, un 36% entre 25 i 44, un 14,6% de 45 a 60 i un 7,7% 65 anys o més.
L'edat mediana era de 30 anys. Per cada 100 dones de 18 o més anys hi havia 97,7 homes.
La renda mediana per habitatge era de 48.889 $ i la renda mediana per família de 53.125 $. Els homes tenien una renda mediana de 31.786 $ mentre que les dones 23.750 $. La renda per capita de la població era de 18.737 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Davenport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Davenport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# The Hard Corps

The Hard Corps és una pel·lícula estatunidenca dirigida per Sheldon Lettich el 2006.

## Argument

Patrick Sauvage torna als Estats Units després de diversos anys passats a l'Iraq i a l'Afganistan per fer de guardaespatlles d'un campió de boxa hostilitzat per un grup de rappers. Però una relació entre la germana del boxejador i Patrick complicarà les coses.

## Enllaços externs

* Entrevista del director Sheldon Lettich a propòsit de The Hard Corps Arxivat 2014-08-08 a Wayback Machine.
# Chester (Califòrnia)

Chester és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.316 habitants.

## Demografia

Segons el cens del 2000, Chester tenia 2.316 habitants, 956 habitatges, i 647 famílies. La densitat de població era de 123,7 habitants per km².
Dels 956 habitatges en un 32,4% hi vivien nens de menys de 18 anys, en un 54,1% hi vivien parelles casades, en un 9,5% dones solteres, i en un 32,3% no eren unitats familiars. En el 28,1% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,9.
Per edats la població es repartia de la següent manera: un 27,1% tenia menys de 18 anys, un 4,6% entre 18 i 24, un 25% entre 25 i 44, un 27,6% de 45 a 60 i un 15,6% 65 anys o més.
L'edat mediana era de 41 anys. Per cada 100 dones de 18 o més anys hi havia 94,2 homes.
La renda mediana per habitatge era de 33.413 $ i la renda mediana per família de 45.195 $. Els homes tenien una renda mediana de 33.417 $ mentre que les dones 26.164 $. La renda per capita de la població era de 17.569 $. Entorn del 9,6% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Joleon Lescott

Joleon Patrick Lescott (Birmingham, 16 d'agost del 1982), més conegut simplement com a Lescott, és un futbolista anglès que actualment juga de defensa central o de lateral esquerre a l'Aston Villa FC de la Premier League anglesa. Lescott també ha jugat per la selecció d'Anglaterra entre 2007 i 2013. I té un germà gran, Aaron, que també és futbolista.

## Enllaços externs

* Perfil de Lescott al web del ManCity Arxivat 2015-10-03 a Wayback Machine. (anglès)
* Lescott a FootballDatabase (anglès)
# Lucas Persson

Lucas Persson (16 de març de 1984) és un ciclista suec, que fou professional del 2003 al 2013.

## Palmarès

* 2004
** Campió de Suècia en contrarellotge per equips
** 1r a la Scandinavian Race Uppsala
* 2005
** 1r a la Scandinavian Race Uppsala
* 2006
** 1r a la Scandinavian Race Uppsala
* 2007
** 1r a la Scandinavian Open Road Race
** Vencedor d'una etapa al Tríptic de les Ardenes

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Vitaliy Parakhnevych

Vitaliy Parakhnevych (Donetsk, Ucraïna, 4 de maig de 1969) és un futbolista del Tadjikistan. Va disputar 1 partits amb la selecció del Tadjikistan.

## Estadístiques

Selecció del Tadjikistan :
| Anys | Partits | Gols |
| 1997 | 1 | 0 |
| Total | 1 | 0 |

## Referències

* ↑ National Football Teams
# Bubble Up

Bubble Up és una marca de refrescs de llima i llimona creada el 1919 per Sweet Valley Products Co. de Sandusky, Ohio. Actualment, és fabricat per Dad's Root Beer Company, LLC i propietat de Hedinger Brands, LLC als Estats Units, Canadà i Mèxic, i per Monarch Beverage Company per als mercats internacionals (en particular Àsia i Àfrica).

## Història

El 1919 Bubble Up va començar com un refresc carbonatat de llima i llimona. Inicialment la marca era propietat de Sweet Valley Products.
El primer registre de marca es va presentar el 13 d'agost de 1919. Posteriorment, la marca va ser propietat de la Bubble Up Company, Inc. de Chicago. Amb l'eslògan, "A kiss of Lemon, A kiss of Lime", Bubble Up es va distribuir a la xarxa d'embotelladors de Coca-Cola abans que Sprite.
Bubble Up es va produir deu anys abans que el seu competidor, 7 Up, propietat de Pepsi.
El 1978 Bubble Up va ser comprat per The Monarch Company. El 2007, Hedinger Brands, LLC va comprar Bubble Up a Monarch per als mercats d'Estats Units, Canadà i Mèxic i llicenciada a The Dad's Root Beer Company, LLC.

## Referències

* ↑ «Bubble Up» (en anglès). Monarch beverages. Arxivat de l'original el 2017-04-28. [Consulta: 1r abril 2024].
* ↑ «Bubble Up» (en anglès), Dads root beer. Arxivat de l'original el 2017-05-08. [Consulta: 1r abril 2024].
* ↑ «The History of Bubble Up» (en anglès). Dads root beer.